พอดีว่าวันที่12ที่ผ่านมาผมได้มีอะไรกับแฟนแล้วแฟนก็กินยาคุมฉุกเฉินช่วงเวลาประมาณ4-5ทุ่ม แล้ววันที่13แฟนผมออกไปสังสรรค์แล้วอ้วกตอนช่วงเวลาเที่ยงคืน แบบนี้มีโอกาสในการตั้งครรภ์ไหมครับ
สวัสดีค่ะ การใช้ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนหลังการใช้ยาได้ซึ่งถ้ากินยาเข้าไปแล้วมีอาการอาเจียนภายใน 30 นาที คือยาน่าจะยังไม่ดูดซึม ควรจะต้องกินยาเข้าไปใหม่ แต่หากไปอาเจียนวันถัดไปแล้ว ก็ไม่น่าจะมีผลต่อประสิทธิภาพของยาค่ะ